ຂ່າວສານ
ປະທານສະພາແຫ່ງຊາດ ຫວຽດນາມ: ພະນັກງານສ້າງກົດໝາຍຕ້ອງມີຈັນຍາບັນ
ກ່າວຄຳເຫັນທີ່ການພົບປະ, ທ່ານປະທານສະພາແຫ່ງຊາດ ເວືອງດິ່ງເຫວ້ ເນັ້ນໜັກວ່າ ວັນກົດໝາຍ ຫວຽດນາມ ແມ່ນວັນຂອງທົ່ວປວງຊົນ, ວັນເຄົາລົບ ແລະ ປ້ອງກັນກົດໝາຍ. ສໍາລັບຜູ້ເຮັດວຽກງານສ້າງກົດໝາຍໃນອົງການສ້າງກົດໝາຍ ຍິ່ງມີຄວາມໝາຍກວ່າຜູ້ໃດໝົດ. ທ່ານປະທານສະພາແຫ່ງຊາດ ເວືອງດິ່ງເຫວ້ ໄດ້ຍ້ອງຍໍຊົມເຊີຍຜົນງານ ເຊິ່ງຖັນແຖວສະມາຊິກສະພາແຫ່ງຊາດເຄື່ອນໄຫວສະເພາະກິດ, ພະນັກງານ, ລັດຖະກອນ ອົງການສ້າງກົດໝາຍ, ຕຸລາການ… ບັນລຸໄດ້ໃນໄລຍະຜ່ານມາ. ທ່ານປະທານສະພາແຫ່ງຊາດ ເວືອງດິ່ງເຫວ້ ປາດຖະໜາວ່າ ບຸກຄົນທີ່ເຄື່ອນໄຫວໃນວຽກງານສ້າງກົດໝາຍຕ້ອງຮັບຟັງຄຳເຫັນຂອງອົງການສະເໜີຮ່າງກົດໝາຍ, ຮັບຟັງຄຳເຫັນຂອງນັກຊ່ຽວຊານ, ຮັບຟັງຄຳເຫັນຂອງກັນເພື່ອໃຫ້ວຽກງານສ້າງກົດໝາຍຮັບປະກັນຄວາມໂປ່ງໃສ, ຄົບຊຸດ, ມີສະຖຽນລະພາບ, ຕອບສະໜອງໄດ້ຄວາມຕ້ອງການສ້າງສາ, ພັດທະນາປະເທດຊາດແບບຍືນຍົງ ແລະ ເຊື່ອມໂຍງເຂົ້າກັບສາກົນ.
(ແຫຼ່ງຄັດຈາກ VOV)